

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 585-Ա**

**նախազգուշացում կիրառելու մասին**

07 սեպտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի պարտականությունները կատարող Նարեկ Հայրապետյանս, քննելով անհատ ձեռնարկատեր Արթուր Կորյունի Մարգարյանի կորոնավիրուսային հիվանդության տարածման կանխարգելման միջոցառումների պատասխանատու Հայկուշ Սարգսյանի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի հուլիսի 12-ի N 1590-Ա հրամանի համաձայն իրականացված ստուգայցի արդյունքում պարզվել և 2021 թվականի օգոստոսի 27-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են Հայաստանի Հանրապետության առողջապահության նախարարի՝ 2020 թվականի օգոստոսի 4-ի թիվ 17-Ն հրամանի թիվ 5 հավելվածի 3-րդ կետի 2-րդ ենթակետի, 10-րդ և 17-րդ կետերի պահանջները. այն է՝

 - ախտահանման արդյունքների գրանցման վերաբերյալ գրանցամատյան չի վարվում.

 - անձնակազմի ջերմաչափման արդյունքների գրանցման վերաբերյալ գրանցամատյանը չի համապատասխանում սահմանված ձևին.

 - այցելուները դիմակներ չեն կրում:

 Այսպիսով հաստատվել է, որ սույն վարչական գործով առաջացած իրավախախտման համար պատասխանատու է անհատ ձեռնարկատեր Արթուր Կորյունի Մարգարյանի կորոնավիրուսային հիվանդության տարածման կանխարգելման միջոցառումների պատասխանատու Հայկուշ Սարգսյանը (հասցե՝ Լոռու մարզ, ք. Վանաձոր, Տարոն 135): Հայկուշ Սարգսյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

 Հիմք ընդունելով վերոգրյալը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ, 182.4-րդ հոդվածի 3-րդ մասով՝**

**Ո Ր Ո Շ Ե Ց Ի՝**

1. Անհատ ձեռնարկատեր Արթուր Կորյունի Մարգարյանի կորոնավիրուսային հիվանդության տարածման կանխարգելման միջոցառումների պատասխանատու Հայկուշ Սարգսյանի նկատմամբ **Վարչական իրավախախտումների վերաբերյալ օրենսգրքի 182.4-րդ հոդվածի 3-րդ մասով սահմանված իրավախախտման կատարման համար** կիրառել **նախազգուշացում** վարչական տույժի տեսակը:
2. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ՝**

 **Ն. ՀԱՅՐԱՊԵՏՅԱՆ**

 Կ.Տ.